Af - smeÞann 13. janúar 2020 Síðast uppfært 13. janúar 2020 … með því að leggja niður Fjölmiðlanefnd . „ Færri leita nú til ríkisstofnunarinnar Umboðsmaður skuldara en áður og kemur ekki á óvart . Stofnuninni var komið á fót í kjölfar falls bankanna þegar óvenjulega margir einstaklingar áttu í erfiðleikum með skuldir sínar , “ þannig byrja Staksteinar dagsins í dag . „ Sú staða hefur sem betur fer gjörbreyst , en ríkisstofnunin lifir áfram . Samkvæmt rekstrarreikningi fyrir 2018 , sem finna má í myndarlegri ársskýrslu stofnunarinnar á glæsilegum vef hennar , má sjá að skattgreiðendur lögðu henni til nærri 280 milljónir króna það ár , “ skrifar Davíð Oddsson og upplýsir síðan : „ Á sama vef má sjá að ekki færri en 17 ríkisstarfsmenn eru hjá stofnuninni ( allt konur – ætli ráðherra jafnréttismála hafi verið gert viðvart ? ) . “ Davíð leynir ekki skoðun sinni á stofnuninni . Og ekki heldur á Fjölmiðlanefnd : : „ Önnur stofnun sem einnig varð til eftir fall bankanna er Fjölmiðlanefnd . Hún á rætur að rekja til aðlögunarkröfu Evrópusambandsins í umsóknarferlinu sem vinstristjórnin þvingaði fram . Full ástæða er til að vinda ofan af þeirri aðlögun með því að leggja niður Fjölmiðlanefnd , sem gerir ekkert annað en þvælast fyrir frjálsum fjölmiðlum og kosta skattgreiðendur stórfé , “ skrifar Davíð og kannski má taka undir með honum . Tilgangur Fjölmiðlanefndar er hið minnsta óljósari en starf Umboðsmanns skuldara . Davíð endar á að senda boltann til Bjarna Benediktssonar : „ Þessi tvö dæmi um ríkisstofnanir sem voru ekki til fyrir áratug og engin þörf er á sýna svo ekki verður um villst að hægt er að spara í rekstri ríkisins . Hvers vegna er það ekki gert ? “